 **บันทึกข้อความ**

**ส่วนราชการ** สำนักงานส่งเสริมการปกครองท้องถิ่นจังหวัดกระบี่ (กลุ่มงานบริการสาธารณะฯ) โทร 075-611-899

**ที่** กบ 0023.6 / **วันที่**  กุมภาพันธ์ 2568

**เรื่อง** แนวทางการยกย่องเชิดชูเกียรติครัวเรือนต้นแบบในการจัดการขยะครัวเรือน

เรียน ผู้ว่าราชการจังหวัดกระบี่

**1. เรื่องเดิม**

 กระทรวงมหาดไทยได้แจ้งให้จังหวัดดำเนินการขับเคลื่อนแผนปฏิบัติการจัดการ ขยะมูลฝอยชุมชน “จังหวัดสะอาด” ประจำปี พ.ศ. 2568 ดังกล่าว โดยจัดทำเป็นแผนปฏิบัติการฯ ระดับจังหวัด และอาจปรับปรุง/เพิ่มเติมตัวชี้วัดให้สอดคล้องกับการดำเนินงานในพื้นที่ เสนอให้คณะกรรมการจัดการสิ่งปฏิกูลและมูลฝอยจังหวัดให้ความเห็นชอบ และให้ดำเนินการแจ้งแผนปฏิบัติการฯ ระดับจังหวัด ให้อำเภอและองค์กรปกครองส่วนท้องถิ่นจัดทำแผนปฏิบัติการฯ ระดับอำเภอและองค์กรปกครองส่วนท้องถิ่น เพื่อขับเคลื่อนการดำเนินงานให้บรรลุผลตามแผนปฏิบัติการฯ ระดับจังหวัด โดยมีกรอบการดำเนินงาน เป้าประสงค์และตัวชี้วัด และจังหวัดกระบี่ได้แจ้งให้อำเภอและองค์กรปกครองส่วนท้องถิ่นดำเนินการขับเคลื่อนแผนปฏิบัติการดังกล่าวแล้ว ตามหนังสือจังหวัดกระบี่ ด่วนที่สุด ที่ กบ 0023.6/ว 334 ลงวันที่ 21 มกราคม 2568 **(เอกสาร 1)**

 **2. ข้อเท็จจริง**

 จังหวัดกระบี่ได้รับแจ้งจากกรมส่งเสริมการปกครองท้องถิ่นว่า เพื่อขับเคลื่อน การดำเนินงานตามแผนปฏิบัติการจัดการขยะมูลฝอยชุมชน “จังหวัดสะอาด” ประจำปี 2568 และส่งเสริมการจัดการขยะมูลฝอยในระดับครัวเรือน จึงขอความร่วมมือจังหวัดแจ้งองค์กรปกครองส่วนท้องถิ่นในพื้นที่ พิจารณาดำเนินการสนับสนุนการจัดกิจกรรมเพื่อยกย่องเชิดชูเกียรติครัวเรือนต้นแบบในการจัดการขยะครัวเรือน โดยมีแนวทางการดำเนินงาน ดังนี้

 1. พิจารณาจัดประชุมคณะกรรมการสิ่งปฏิกูลและมูลฝอยขององค์กรปกครองส่วนท้องถิ่นร่วมกับผู้ที่เกี่ยวข้องเพื่อหารือแนวทางและกำหนดแผนการดำเนินงานยกย่องเชิดชูเกียรติครัวเรือนต้นแบบการจัดการขยะครัวเรือน รวมทั้ง รูปแบบการยกย่องเชิดชูเกียรติเพื่อเป็นแรงจูงใจครัวเรือน เช่น แผ่นป้าย ธง หรือ สัญลักษณ์อื่นๆ เพื่อประกาศเกียรติคุณแก่ครัวเรือนต้นแบบ หรือโอกาสในการพัฒนาองค์ความรู้ด้านการจัดการขยะ

 2. ดำเนินกิจกรรมตามแผนการดำเนินงานตามมติที่ประชุมคณะกรรมการสิ่งปฏิกูล
และมูลฝอยขององค์กรปกครองส่วนท้องถิ่น โดยอาจมีแผนการดำเนินงานดังนี้

 2.1 จัดกิจกรรมส่งเสริมให้ครัวเรือนมีความรู้ความเข้าใจและตระหนักถึงความสำคัญ
ของการจัดการขยะครัวเรือน รวมทั้ง ชี้แจงการดำเนินงานยกย่องเชิดชูเกียรติครัวเรือนต้นแบบและแนวทาง
การปฏิบัติของครัวเรือนต้นแบบ โดยสามารถดำเนินการผ่านการจัดกิจกรรมต่าง ๆ ในชุมชนตามความเหมาะสม เช่น เวทีประชาคมหมู่บ้าน กิจกรรมในวันสำคัญต่าง ๆ

 2.2 ลงพื้นที่สำรวจครัวเรือนที่มีการจัดการขยะที่สอดคล้องกับแนวทาง/หลักเกณฑ์
การคัดเลือกครัวเรือนต้นแบบการจัดการขยะครัวเรือน พร้อมให้คำแนะนำตามความเหมาะสม และคัดเลือกตัวแทนครัวเรือน อย่างน้อย 1 ครัวเรือน ต่อ หมู่บ้าน/ชุมชน ที่มีคุณสมบัติครอบคลุมมากที่สุดเพื่อคัดเลือก
เป็นครัวเรือนต้นแบบต่อไป

/2.3 จัดประชุม…

- 2 -

 2.3 จัดประชุมคณะกรรมการสิ่งปฏิกูลและมูลฝอยขององค์กรปกครองส่วนท้องถิ่น
เพื่อคัดเลือกครัวเรือนต้นแบบการจัดการขยะครัวเรือนขององค์กรปกครองส่วนท้องถิ่น และแจ้งให้จังหวัดทราบ

 2.4 จัดกิจกรรมยกย่องเชิดชูเกียรติครัวเรือนต้นแบบในการจัดการขยะครัวเรือน
โดยสื่อสาร ประชาสัมพันธ์ ผ่านช่องทางหรือกิจกรรมด้านสิ่งแวดล้อมที่องค์กรปกครองส่วนท้องถิ่นจัดขึ้น
เพื่อยกย่องเชิดชูเกียรติ ถ่ายทอดองค์ความรู้ และแลกเปลี่ยนเรียนรู้แนวทางการปฏิบัติที่ดีในการจัดการ
ขยะครัวเรือนให้คนในชุมชนนำไปประยุกต์ใช้ รวมทั้งเพื่อเป็นการสร้างแรงจูงใจให้ครัวเรือนต้นแบบ
มีการจัดการขยะครัวเรือนอย่างต่อเนื่อง

 3. พิจารณาให้มีกระบวนการติดตามประเมินผลการดำเนินงานครัวเรือนต้นแบบในการจัดการขยะครัวเรือน เพื่อการขยายผล และพัฒนาแนวทางการดำเนินงานในอนาคต

 4. ให้จังหวัดรวบรวมผลการดำเนินงานขององค์กรปกครองส่วนท้องถิ่นตามแบบรายงานของจังหวัดในรูปแบบไฟล์ Excel ให้กรมส่งเสริมการปกครองท้องถิ่นทาง QR Code ช่องทางการรายงาน
ภายในวันที่ 15 กันยายน 2568

 ทั้งนี้ องค์กรปกครองส่วนท้องถิ่นสามารถปรับเปลี่ยนขั้นตอน และรูปแบบการดำเนินงานในการยกย่องเชิดชูเกียรติครัวเรือนต้นแบบได้ตามความเหมาะสม เพื่อสร้างแรงจูงใจและกระตุ้นให้ทุกครัวเรือนมีการคัดแยกขยะอย่างยั่งยืน **(เอกสาร 2)**

  **3. ข้อพิจารณา/ข้อเสนอ**

เห็นควรแจ้งองค์กรปกครองส่วนท้องถิ่นพิจารณาดำเนินการสนับสนุนการจัดกิจกรรม เพื่อยกย่องเชิดชูเกียรติครัวเรือนต้นแบบในการจัดการขยะครัวเรือน ตามแนวทางดังกล่าวต่อไป

 จึงเรียนมาเพื่อโปรดพิจารณา หากเห็นชอบโปรดลงนามในหนังสือที่เสนอมาพร้อมนี้



**สำเนาคู่ฉบับ**

ที่ กบ ๐๐๒๓.6/ว ศาลากลางจังหวัดกระบี่

 ๙/๑๐ ถนนอุตรกิจ กบ ๘๑๐๐๐

 กุมภาพันธ์ ๒๕๖8

เรื่อง แนวทางการยกย่องเชิดชูเกียรติครัวเรือนต้นแบบในการจัดการขยะครัวเรือน

เรียน นายอำเภอ ทุกอำเภอ และนายกเทศมนตรีเมืองกระบี่

อ้างถึง หนังสือจังหวัดกระบี่ ด่วนที่สุด ที่ กบ 0023.6/ว 334 ลงวันที่ 21 มกราคม 2568

สิ่งที่ส่งมาด้วย สำเนาหนังสือกรมส่งเสริมการปกครองท้องถิ่น ที่ มท 0821.2/ว 695

 ลงวันที่ 14 กุมภาพันธ์ 2568 จำนวน 1 ชุด

 ตามหนังสือที่อ้างถึง จังหวัดกระบี่ได้แจ้งให้อำเภอและองค์กรปกครองส่วนท้องถิ่น จัดทำแผนปฏิบัติการจัดการขยะมูลฝอยชุมชน “จังหวัดสะอาด” ประจำปี พ.ศ. 2568 ระดับอำเภอ และองค์กรปกครองส่วนท้องถิ่น เพื่อขับเคลื่อนการดำเนินงานให้บรรลุผลตามแผนปฏิบัติการฯ ระดับจังหวัด โดยมีกรอบการดำเนินงาน เป้าประสงค์และตัวชี้วัด นั้น

 จังหวัดกระบี่ได้รับแจ้งจากกรมส่งเสริมการปกครองท้องถิ่นว่า เพื่อขับเคลื่อนการดำเนินงานตามแผนปฏิบัติการจัดการขยะมูลฝอยชุมชน “จังหวัดสะอาด” ประจำปี 2568 และส่งเสริมการจัดการ ขยะมูลฝอยในระดับครัวเรือน จึงขอความร่วมมือองค์กรปกครองส่วนท้องถิ่นพิจารณาดำเนินการสนับสนุน การจัดกิจกรรมเพื่อยกย่องเชิดชูเกียรติครัวเรือนต้นแบบในการจัดการขยะครัวเรือน โดยมีแนวทาง การดำเนินงาน ดังนี้

 1. พิจารณาจัดประชุมคณะกรรมการสิ่งปฏิกูลและมูลฝอยขององค์กรปกครองส่วนท้องถิ่นร่วมกับผู้ที่เกี่ยวข้องเพื่อหารือแนวทางและกำหนดแผนการดำเนินงานยกย่องเชิดชูเกียรติครัวเรือนต้นแบบ การจัดการขยะครัวเรือน รวมทั้ง รูปแบบการยกย่องเชิดชูเกียรติเพื่อเป็นแรงจูงใจครัวเรือน เช่น แผ่นป้าย ธง หรือ สัญลักษณ์อื่นๆ เพื่อประกาศเกียรติคุณแก่ครัวเรือนต้นแบบ หรือโอกาสในการพัฒนาองค์ความรู้ ด้านการจัดการขยะ

 2. ดำเนินกิจกรรมตามแผนการดำเนินงานตามมติที่ประชุมคณะกรรมการสิ่งปฏิกูล
และมูลฝอยขององค์กรปกครองส่วนท้องถิ่น โดยอาจมีแผนการดำเนินงานดังนี้

 2.1 จัดกิจกรรมส่งเสริมให้ครัวเรือนมีความรู้ความเข้าใจและตระหนักถึงความสำคัญ
ของการจัดการขยะครัวเรือน รวมทั้ง ชี้แจงการดำเนินงานยกย่องเชิดชูเกียรติครัวเรือนต้นแบบและแนวทาง
การปฏิบัติของครัวเรือนต้นแบบ โดยสามารถดำเนินการผ่านการจัดกิจกรรมต่าง ๆ ในชุมชนตามความเหมาะสม เช่น เวทีประชาคมหมู่บ้าน กิจกรรมในวันสำคัญต่าง ๆ

 2.2 ลงพื้นที่สำรวจครัวเรือนที่มีการจัดการขยะที่สอดคล้องกับแนวทาง/หลักเกณฑ์
การคัดเลือกครัวเรือนต้นแบบการจัดการขยะครัวเรือน พร้อมให้คำแนะนำตามความเหมาะสม และคัดเลือกตัวแทนครัวเรือน อย่างน้อย 1 ครัวเรือน ต่อ หมู่บ้าน/ชุมชน ที่มีคุณสมบัติครอบคลุมมากที่สุดเพื่อคัดเลือก
เป็นครัวเรือนต้นแบบต่อไป

/2.3 จัดประชุม…

- 2 -

 2.3 จัดประชุมคณะกรรมการสิ่งปฏิกูลและมูลฝอยขององค์กรปกครองส่วนท้องถิ่น
เพื่อคัดเลือกครัวเรือนต้นแบบการจัดการขยะครัวเรือนขององค์กรปกครองส่วนท้องถิ่น และรายงาน ผลการคัดเลือกให้จังหวัดกระบี่ทราบตามแบบรายงาน อปท. ในรูปแบบไฟล์ Excel ผ่านทางอีเมล์ dlakrabi2@gmail.com จำนวน 2 ครั้ง ดังนี้

 ครั้งที่ 1 ภายในวันที่ 7 พฤษภาคม 2568

 ครั้งที่ 2 ภายในวันที่ 9 กันยายน 2568

 2.4 จัดกิจกรรมยกย่องเชิดชูเกียรติครัวเรือนต้นแบบในการจัดการขยะครัวเรือน
โดยสื่อสาร ประชาสัมพันธ์ ผ่านช่องทางหรือกิจกรรมด้านสิ่งแวดล้อมที่องค์กรปกครองส่วนท้องถิ่นจัดขึ้น
เพื่อยกย่องเชิดชูเกียรติ ถ่ายทอดองค์ความรู้ และแลกเปลี่ยนเรียนรู้แนวทางการปฏิบัติที่ดีในการจัดการ
ขยะครัวเรือนให้คนในชุมชนนำไปประยุกต์ใช้ รวมทั้งเพื่อเป็นการสร้างแรงจูงใจให้ครัวเรือนต้นแบบ
มีการจัดการขยะครัวเรือนอย่างต่อเนื่อง

 3. พิจารณาให้มีกระบวนการติดตามประเมินผลการดำเนินงานครัวเรือนต้นแบบในการจัดการขยะครัวเรือน เพื่อการขยายผล และพัฒนาแนวทางการดำเนินงานในอนาคต

 จึงเรียนมาเพื่อดำเนินการต่อไป สำหรับอำเภอให้แจ้งองค์กรปกครองส่วนท้องถิ่นในพื้นที่ทราบและดำเนินการด้วย

ขอแสดงความนับถือ



 **สิ่งที่ส่งมาด้วย แบบรายงาน อปท.**

สำนักงานส่งเสริมการปกครองท้องถิ่นจังหวัด

กลุ่มงานบริการสาธารณะท้องถิ่นและประสานงานท้องถิ่นอำเภอ

โทร. ๐-๗๕๖1-1899